NaiveNeuron/SloPal huggingface dataset:
Vážny, Ľubomír, poslanec NR SR (2011-07-06):
Ďakujem, pán predsedajúci, dajte, prosím, hlasovať o zákone ako o celku s odporúčaním gestorského výboru schváliť.
Matej, Ondrej, poslanec NR SR (2010-12-01):
Ďakujem. Pán predseda, môžeme pristúpiť k hlasovaniu o pozmeňujúcich návrhoch. Ako prvý bol podaný pozmeňujúci návrh pána poslanca Buriana. Prosím, dať hlasovať o tomto pozmeňujúcom návrhu.
Šimečka, Michal, podpredseda NR SR (2024-02-27):
Ďakujem pekne. Na vaše vystúpenie sú dve faktické poznámky. Ako prvá pani poslankyňa Plaváková, nech sa páči.
Mizík, Stanislav, poslanec NR SR (2017-09-12):
Ďakujem za slovo. Príliš paušalizujete, nie každé výberové konanie je zmanipulované či fraška. Videl som dve úplne férové konania. Ochrana učiteľov v návrhu tohto zákona je úplne správna, 100 % súhlasím. Ale s vaším návrhom na zrušenie veta nesúhlasím, absolútne nesúhlasím, právo veta má ostať, aby mal zriaďovateľ takúto páku. Ďakujem za slovo.
Remišová, Veronika, poslankyňa NR SR (2017-04-06):
Ďakujem pekne. Na útlocitného pána Číža sa asi neoplatí reagovať, ale chcela by som poďakovať aj kolegyni Blahovej a Nicholsonovej, ktoré sa práve a aj v tomto prípade angažovali, v tomto prípade detského domova PETO, a je to o to také smutnejšie a závažnejšie, že tie deti nemajú nikoho, bábätká, kto by sa ich zastal a kto by za nich zabojoval. Ďakujem.
Senko, Ján, poslanec NR SR (2014-06-12):
Som si vedomý tých istých komplikácií, ktoré vznikli v období prípravy tohto úseku, ako aj občianskych aktivít, ktoré smerujú proti výstavbe trasy C3 alebo C5. Ale mám pocit, že by bolo potrebné zdynamizovať proces prípravy R2, aby sa to nenatiahlo na dlhší časový horizont, pretože hrozí v istom období aj kolaps dopravy v meste Zvolen na úseku lučeneckej cesty, aj keď bola v tomto úseku pripravená križovatka smerom Šahy – Krupina. Myslím si, že to prepojenie aj na súčasnú výstavbu trasy medzi Pstrušou a Kriváňom je opodstatnené a prispeje to potom aj k zdynamizovaniu premávky na cestách od Bratislavy až smerom na Košice. Ďakujem.
Sulík, Richard, predseda NR SR (2010-12-01):
Prosím, hlasujte teraz o procedurálnom návrhu pána poslanca Pelegriniho. (Hlasovanie.) Zo 147 prítomných poslancov hlasovalo 70 za, 76 proti, 1 sa zdržal. Tento návrh nebol schválený.
Zmajkovičová, Renáta, podpredsedníčka NR SR (2013-09-11):
Ďakujem, pán minister, pán spravodajca, chcete zaujať? Nie. Prerušujem rokovanie o tomto bode programu a nasleduje prvé čítanie o vládnom návrhu zákona, ktorým sa mení a dopĺňa zákon č. 293/2007 Z. z. o uznávaní odborných kvalifikácií v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 607. Návrh na jeho pridelenie na prerokovanie výborom je v rozhodnutí č. 596. Prosím pána ministra školstva, vedy, výskumu a športu Slovenskej republiky Dušana Čaploviča, aby vládny návrh zákona uviedol. Pán minister, máte slovo.
J. Blanár, poslanec: (2003-02-27):
Pozmeňujúci návrh pána poslanca Horáka, ktorý hovorí, že v čl. 1 bod 3 v § 117 ods. 1 v druhej vete sa za slovo „je“ dopĺňa slovo „preneseným“ a na konci sa pripája táto veta: „Náklady preneseného výkonu štátnej správy štát uhrádza obci priamo...“
Novotný, Viliam, poslanec NR SR (2014-06-11):
Ďakujem pekne. Pán predseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2015-05-05):
Pán poslanec Lebocký.
Mizík, Stanislav, poslanec NR SR (2020-12-08):
Ďakujem za slovo. Pán Šefčík, že sa Boha nebojíte. Však vy ste svedok Matovičov. Jedno z prikázaní znie: „Neber meno Boha nadarmo.“ A keď z takého spolku, ako je spolok Svedkovia Matoviča, Matovičovi, zoberie meno Boha pri propagande, tak to je bratie mena Boha nadarmo. A ešte by som podotkol to, čo povedal aj pán Suja, ste farizej, pokrytec, pichnete dýku človeku do chrbta a potom chcete, aby zatlieskal. Robíte presne to isté, čo robí váš predseda. Ďakujem.
Bugár, Béla, podpredseda NR SR (2011-03-29):
Ak niekto znevažuje, tak to nie je pani poslankyňa. Nech sa páči, pokračujte.
Vorobelová, Slavěna, poslankyňa NR SR (2023-05-09):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2021-06-22):
Pani poslankyňa Pleštinská, s faktickou poznámkou.
Hrnčiar, Andrej, podpredseda NR SR (2018-02-13):
Štyri faktické poznámky, päť faktických poznámok. Nech sa páči, pán poslanec Mazurek.
Baránik, Alojz, poslanec NR SR (2023-02-02):
Pán predseda, prosím, aby ste dali hlasovať o tom, že Národná rada prerokuje návrh zákona v druhom čítaní.
Gál, Gábor, poslanec NR SR (2011-05-24):
Ďakujem za slovo. Pán poslanec, nebudem reagovať na všetky tieto vaše vyhlásenia a bludy, ktoré ste tu narozprávali, ale predsa len k niektorým údajom, ktoré ste uviedli. Hovorili ste o sčítaní obyvateľov z roku 1910, že bolo na území Uhorska nech 300 000 Slovákov a v roku 2000, neviem, koľko už to bolo, len 17 000. Troška vám ušlo, že medzi tým vznikla Česko-slovenská republika. Medzitým došlo aj k vojne, prvej a druhej svetovej. A medzitým bola aj výmena obyvateľstva. Ale ani toto neospravedlňuje určité negatívne javy, ktoré prežili alebo prežívajú príslušníci slovenskej národnostnej menšiny v Maďarsku. Pomôžme im, robme na tom, aby tá asimilácia sa zastavila, aby vedeli udržať svoje korene, svoj materinský jazyk, a rozprávajme sa o tom, čo robila vláda Roberta Fica, čo robí SMER – sociálna demokracia práve na tom, aby sme slovenskej menšine v Maďarsku zabezpečili rovnoprávny život, práve aj pomocou slovenského rozpočtu, slovenských verejných financií, podporou kultúry, podporou vzdelania a tak ďalej. A čo sa týka trestov a pokút, ktoré ste právom našli aj v tomto zákone, tak my sme hovorili, že to je adekvátne, keď zostali pokuty v zákone o štátnom jazyku, tak majú byť pokuty aj v tomto zákone, ale nebojte sa, príde návrh, ktorý zruší pokuty aj v tomto zákone, aj v zákone o štátnom jazyku, aby bol meter rovnaký.
Laššáková, Jana, podpredsedníčka NR SR (2012-09-11):
Na vystúpenie pani poslankyne s faktickou poznámkou pán poslanec Martvoň, nech sa páči.
Hrušovský, Pavol, predseda NR SR (2011-11-30):
Páni poslanci, prosím o kľud.
Kadúc, Miroslav, poslanec NR SR (2013-06-05):
Ďakujem za slovo, pani predsedajúca. Vážená pani predsedajúca, vážené panie poslankyne, vážení páni poslanci, dovoľte, aby som z mysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie a spĺňa po formálno-právnej stránke náležitosti uvedené v § 67 a 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto predmetný návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň svojím rozhodnutí z 26. apríla 2013 č. 500 navrhol, aby návrh zákona prerokovali ústavnoprávny výbor, výbor pre verejnú správu a regionálny rozvoj a výbor pre európske záležitosti. Za gestorský výbor navrhol ústavnoprávny výbor s tým, aby výbory návrh zákona prerokovali v druhom čítaní do 30 dní a gestorský výbor do 32 dní od prerokovania návrhu zákona v prvom čítaní. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada po všeobecnej rozprave uzniesla podľa § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. Odporúčam zároveň predmetný návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady č. 500. Pani predsedajúca, prosím, otvorte všeobecnú rozpravu.
J. Burian, poslanec: (2003-07-03):
Preto hovorím, že to, čo som vyjadril, sa v zákone o sociálnom poistení, bohužiaľ, nemôžem sa vyjadriť, to, že ani strana Smer, ani ja nebudem takýto zákon podporovať. Ďakujem. P. Rusko, podpredseda NR SR: Ďakujem pekne. Nech sa páči, pán poslanec Tkáč. V. Tkáč, poslanec: Ďakujem pekne. Znovu sa ospravedlňujem za hlasovú indispozíciu, ale chcem upozorniť na záverečné slová, veľmi múdre slová pani poslankyne Bauer, že ten systém všetko pod jednou strechou má analógiu a sú to možné riešenia. Tie, samozrejme, vyžadujú aj technické opatrenia na združovanie jednotlivých inštitúcií v sociálnej sfére vrátane zdravotníctva, doplnkového poistenia či úradov práce. Ten systém má taký zaujímavý názov vanstopshop, teda vanstopshop, ktorý začínali, alebo chcú robiť v Írsku a v niektorých ďalších štátoch. Ale tu si treba jasne uvedomiť, o akú strechu ide. Všetko pod jednou strechou, ale pod štátnou strechou. Toto je tu zámer. A tá štátna strecha spočíva v tom, že tie isté verejné fondy, ktoré dnes slobodne rozhodovali, kde sú uložené na úložkách, aby získavali príjmy, sa vtiahnu do Štátnej pokladnice. Štátna pokladnica cez Národnú banku Slovenska bude vlastne robiť presne to, čo chcú ministri financií, a to, čo chce znovu štát. A v rámci takýchto systémových zásahov do financovania týchto verejnoprávnych inštitúcií sa začne flekovať rozpočet a môže potom byť 10 nepodarených ministrov financií a 10 nepodarených rozpočtov. Sú to vzácne zdroje na flekovanie a na zakrývanie neschopnosti robiť serióznu hospodársku a sociálnu politiku – a o to tu ide. Preto by som rád vyzval tých apologétov, ktorí opisovali, ako je zle, keď všetko riadi štát, prečo teraz čušia a prečo tak veľkoryso vykladali, že túto vládnu garnitúru treba podporiť, lebo to je garnitúra, ktorá zabezpečí dôsledné odštátňovanie, dôsledné posilňovanie súkromného sektora. Na druhej strane už je nič iné len analógia roku 1948. Žiaľ, ale je to tak. (Potlesk.) P. Rusko, podpredseda NR SR: Ďakujem pekne. Končím rozpravu. Poprosím, chce sa vyjadriť pán navrhovateľ? Veľmi krátko, nech sa páči.
Zemanová, Anna, poslankyňa NR SR (2023-02-14):
Ďakujem pekne za slovo. Beriem si za svoje to, čo si, pán predseda, povedal, že skúsme tú rozpravu zhutniť. Takže sme v rozprave o návrhu zákona o turistickom značení, o turistických trasách. Dosť som toho uveha... uviedla v úvodnom slove, tak snáď ešte zopár takých informácií, ktoré možno budú vás zaujímať, pre niekoho, kto napríklad váha o tom, že či by tento návrh zákona... (Ruch v sále, zaznievanie gongu a prerušenie vystúpenia predsedajúcim.)
Sulík, Richard, predseda NR SR (2011-09-14):
S faktickou poznámkou sa neprihlásil nikto. A slovo má teraz predposledný rečník v rozprave, pán poslanec Osuský.
Nehézová, Jana, poslankyňa NR SR (2018-06-20):
Vážené kolegyne, vážení kolegovia, v súlade § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1038. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla o tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1087 z 28. mája 2018 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 7. septembra 2018 a v gestorskom výbore do 10. septembra 2018. Otvorte, prosím, všeobecnú rozpravu.
Marček, Peter, poslanec NR SR (2018-03-26):
Dajte si ženské šaty a seďte tam.
Gyimesi, György, poslanec NR SR (2022-12-06):
Dajte, prosím, hlasovať o bode číslo 3.
Žarnay, Oto, poslanec NR SR (2017-05-18):
Ďakujem za slovo. Vážená pani predsedajúca, vážené pani poslankyne, vážení páni poslanci, predkladám dnes Národnej rade Slovenskej republiky do prvého čítania návrh zákona, ktorým sa mení a dopĺňa zákon Národnej rady Slovenskej republiky č. 596/2003 Z. z. o štátnej správe v školstve a v školskej samospráve a o zmene a doplnení niektorých zákonov. Cieľom predkladanej novely zákona je zabezpečenie a spriechodnenie riadneho výkonu štátnej správy na pozícii riaditeľ školy a riaditeľ školského zariadenia, rozšírení funkcií a kompetencií rady školy pre skvalitnenie a zefektívnenie procesov vo fungovaní a riadení školy a školských zariadení, špecifikácia a lehoty spôsobu a platnosti kreovania rady školy v záujme zabezpečenia riadneho a demokratického priebehu volieb do samosprávneho orgánu. Reálna potreba tejto navrhovanej zmeny je priam alarmujúca vzhľadom na skutočnosť, že vznikla na základe množstva podnetov o tom, ako dodržiavanie akýchkoľvek pravidiel je bezprecedentne zaznávané. O tom, že niektorí riaditelia škôl sa správajú a konajú ako diktátori, o tom, že starostovia obcí v snahe ovládať všetkých a všetko využívajú nastrčených riaditeľov škôl ako bezduché bábky na realizáciu osobných ambícií, resp. osobných plánov či záujmov. O tom, že i napriek tomu, že odborný nadriadený orgán v rámci fungovania školského systému skonštatuje porušenie noriem pri kreácii riaditeľa školy alebo nenaplnenie či porušenie povinností či kompetencií, niet sily, ktorá by zjednala nápravu. Naplnením cieľov navrhovaného zákona máme šancu zatrhnúť bujnejúcu deštruktívnu aroganciu niektorých predstaviteľov najnižšieho stupňa riadenia štátnej správy v školstve, zamedziť osobným pomstám a zbaviť funkcie tých, ktorí svojou nekompetentnosťou nielenže kazia dobré meno poctivým a slušným riaditeľom škôl a starostom, ale svojím konaním poškodzujú aj prijímateľov výchovno-vzdelávacích aktivít. Škola, v ktorej jej zamestnanci pracujú v strachu a pod neprimeraným tlakom, kde klíma sa blíži k arktickej zime a prebieha boj o holú existenciu, nemôže vykazovať dobré výsledky v svojom primárnom i sekundárnom poslaní. Nemôže prosperovať a tým aj spôsobuje častokrát nenapraviteľné škody prijímateľom jej aktivít vôbec. Rovnako tak inštitút samosprávy je neodmysliteľnou súčasťou každej demokratickej spoločnosti a v každej oblasti a na každom stupni musí byť zabezpečený tak, aby nedochádzalo k jeho zneužitiu, a pokiaľ k tomu dôjde, keďže človek je tvor vynaliezavý, musia existovať inštitúty, ktoré takúto činnosť čo v najkratšom čase zastavia a pomôžu zjednať nápravu tak, aby sa dospelo do želaného stavu. Toľko na úvod a potom sa prihlásim, lebo teraz som prihlásený do rozpravy. Ďakujem.
Hraško, Igor, poslanec NR SR (2012-08-01):
Ďakujem pekne, pán predseda. Pán Číž, všetkým vládam vrátane tej vašej, to znamená, že Dzurindovej, Mečiarovej, prvej Ficovej so Slotom, s Mečiarom, potom Radičovej, všetkým vám tu vyhovujú stranícke nominácie. Má to veľmi prostý dôvod: vytvára sa tým priestor na korupčné správanie a klientelizmus. Kedy už s týmto, prosím vás, prestanete? Môžte začať, je tu na to priestor a myslím si, že bol by to veľmi dobrý a pozitívny krok k obrazu našej republiky. Kedy začneme do dôležitých riadiacich funkcií schvaľovať odborníkov, nadstraníkov, prečo chcete všetko ovládať? Načo vám je toľko moci? Aby ste boli aj v ďalších voľbách zvolení? No robte také kroky, ktoré budú pre ľudí a tí ľudia vás budú preto voliť, nie preto, že ich budete ovládať. Prečo umožňujete – alebo to je jedno či vy, alebo tá predchádzajúca vláda – rozkrádanie? Pretože stranícke nominácie umožňujú rozkrádať tento štát. Ak niekto spraví sekeru vo verejnoprávnej inštitúcii, to znamená, že umožnili ste rozkrádanie. A to je jedno, či ste to boli vy, alebo to boli dzurindovci, alebo iní. Toto treba zastaviť, tu si budujte pozitívny obraz u občanov. Nie straníckymi nomináciami. A toto je to isté. Stranícke nominácie do verejnoprávnych médií a to je jedno, akým spôsobom sa to udialo, či to bolo predtým za Dzurindu, či odvolali, alebo odvolali pána Muňka, to je jedno. Skončite už s tým, prosím vás, a začnime sa správať normálne, aby sme si vytvorili pozitívny obraz u našich občanov. Ďakujem.
P. Hrušovský, podpredseda NR SR: (2002-02-21):
(Hlasovanie.) 117 prítomných, 113 za návrh, 2 sa zdržali, 2 nehlasovali. Konštatujem, že uvedené body zo spoločnej správy sme schválili. Pán spoločný spravodajca... Moment, moment, bola tu námietka pána poslanca Delingu, kde výbor pre pôdohospodárstvo odporúča Národnej rade prijať uznesenie nepokračovať v rokovaní o vládnom návrhu zákona o vysokých školách. (Hlas v sále.) My sme hlasovali o prerušení rokovania o tomto návrhu zákona. Páni poslanci, prosím, prezentujme sa a hlasujme o tomto návrhu. Š. Šlachta, poslanec: Hlasujeme o odporúčaní pôdohospodárskeho výboru nepokračovať v rokovaní.
Kišš, Štefan, poslanec NR SR (2023-12-13):
Ďakujem pekne. K tej energo-pomoci, pán poslanec. Trošku z takého iného, iného pohľadu, a to sa mi nezmestilo dnes do môjho desaťminútového príhovoru. Ešte a, a teda ilustruje to to, že tá konsolidácia je nielen, nielen akože v zmysle prejedania ako, ako sme tuná už mnohí spomínali, ale je ešte aj teda iba účtovná a súvisí to s touto energo-pomocou. Ešte v októbri bol odhadovaný deficit na tento rok Radou pre rozpočtovú zodpovednosť 5,6 % HDP. Potom parlament schválil tieto smerácke rozdávačky, trináste dôchodky, hypotéky a ďalšie a odhad po, po týchto opatreniach bol 6 %. A zrazu včera sme si prečítali rozpočet, v ktorom vláda odhaduje deficit rozpočtu 6,5 %. A dôvod je účtovný kri... trik, ktorým si takýmto spôsobom ten deficit v roku ´23 chce navýšiť, aby akože vykázala akože konsolidáciu voči 6 % v roku ´24. Teda 6 % sme mali, mali pred, pred necelým mesiacom odhadový deficit na tento rok. No a dôvod je spôsob, ako sa vykazujú eurofondy a vláda sa bude snažiť časť týchto eurofondov vykázať v účtovníctve v roku ´24, a tým pádom časť energo-pomoci z minulého roku bude zaplatená v účtovníctve zo štátneho rozpočtu, a teda navyšuje takto deficit z roku ´23. Teda takýmto spôsobom sa tá akože konsolidácia ešte predstiera aj takýmto účtovníckym trikom. Ja si neviem predstaviť, ako nám Eurostat takýto trik... (Prerušenie vystúpenia časomerom.)
Budaj, Ján, minister životného prostredia SR (2021-05-13):
Páni poslanci Kamenický, Beluský aj Muňko, opakovane ste hovorili, ako by sa rokovalo k rozpočtu. Rokuje sa ku skrátenému, návrhu na skrátené konanie. Pán predsedajúci je, samozrejme, veľkorysý a nevšíma si, že nehovoríte k bodu programu, ale ja vás na to upozorňujem. Ďakujem pani Pleštinskej za ocenenie, ja verím, že treba naozaj pristupovať k rozpočtu veľmi zodpovedne a som presvedčený, že keď to budeme hodnotiť s odstupom, tak uznáme, že prežili sme rok, aký neprežila žiadna politická garnitúra. Ja som presvedčený, že škody, ktoré sa napáchali na hospodárstve, mohli byť ďaleko, ďaleko väčšie, že sme zabránili zastaveniu výroby, hoci mnohí žiadali, aby sa prijali také opatrenia, ktoré by boli priniesli za ten čas dvoj-, trojnásobnú sekeru na príjmoch štátneho rozpočtu. Ale znovu, nechcem sa vyjadrovať k meritu štátneho rozpočtu, to vám príde predniesť pán minister financií. A až tak sa rozčuľovať, že je pracovne v Spojených štátoch, robiť si z toho posmech, je síce vaše panské právo ako opozícii, ale nie je to ani odborné, ani vecné, pán Kamenický, lebo také veci, keď ide o nepredkladanie rozpočtu, ale skráteného konania, nie sú vôbec nič odsúdeniahodné. Je tam pracovne a ja verím, že, že to bude užitočná cesta a prerokovanie skráteného konania je možné bez odborného ministra, ktorému príslušný zákon náleží. Ďakujem. (Potlesk.)
Lipšic, Daniel, poslanec NR SR (2016-09-23):
Pán predseda, nebude to prísne vzaté procedurálny návrh, ale, ale chcem sa poďakovať všetkým poslancom za spoluprácu. Vždy som sa snažil, aj keď som mal v politike tvrdé vyjadrenia, ísť po veci a nie po ľuďoch. Ak som napriek tomu niekoho v tejto sále napriek tejto mojej snahe aj osobne urazil, tak sa mu ospravedlňujem. Želám nielen vám, ale najmä tejto krajine, Slovensku, veľa úspechov, lebo je to krajina, na ktorej mne, ale určite viacerým z nás vždy záležalo, záleží a bude záležať. Ďakujem. (Dlhší potlesk.)
Pellegrini, Peter, predseda NR SR (2024-02-27):
Pán poslanec Pročko.
Dostál, Ondrej, poslanec NR SR (2016-10-27):
Ďakujem pánu poslancovi Kotlebovi za to, že pomáha robiť veci jasnejšími. Jeho poznámka o neslovanskom vzhľade pánov Mesežnikova, Samsona a Gála len potvrdzuje to, čo všetci vieme. Ak sa niekto, ak niekto vyzerá ako fašista, rozpráva ako fašista a správa sa ako fašista, tak to asi bude mokačka, určite nie fašista.
M. Pado, poslanec: (2007-10-23):
Ja som povedal, že mám taký pocit, že z tohto znenia to vyzerá tak. Ja som nepovedal, že to minister bude robiť. A návrh, ktorý som dal, hovorí to isté, čo ste povedali vy, pán poslanec, akurát v zákone bude uvedené, že toto minister spraví. Takže, pán poslanec, neútočte za každú cenu na opozíciu, tak ako opozícia neútočí za každú cenu na koalíciu a počúvajte a vnímajte to, čo sa tu hovorí. A možno potom pochopíte, že niekedy sú tie návrhy opozície naozaj celkom normálne a nehľadajte za tým nič nejaké zákulisné a niečo neúprimné. Ďakujem.
Blaha, Ľuboš, poslanec NR SR (2015-04-22):
Ďakujem. Dovoľte pripomenúť, že o 13.00 hod. v miestnosti č. 30 bude mimoriadny výbor k zajtrajšej Európskej rade k tragédii k Stredozemnému moru. Príde pán premiér. Ďakujem.
Grendel, Gábor, podpredseda NR SR (2023-03-17):
Ďakujeme, pán poslanec. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jozefovi Hlinkovi.
M. Urbáni, poslanec: (2008-11-04):
Ku kolegovi Mikušovi len jednu vec. Myslím, že sme hovorili o tom istom, ale finančná kríza bola tá, ktorá vyvolala to, čo teraz sú tie následky a tie následky bude treba reparovať, čiže finančné. Samozrejme, že budú chýbať peniaze. Ale bol to jeden, nechcem nazvať, zlý obchod, keď budem slušný, finančný vo svete, nekontrolovaný, ktorý toto spôsobil. To vybuchlo. Čiže teraz sú presne tie následky, ale už tá kríza bola. Teraz sú následky a tie bude treba riešiť a pripraviť sa dobre na ich odstránenie. Ďakujem.
J. Tarčák, poslanec: (2009-12-08):
Návrh zákona bol doručený poslancom ako parlamentná tlač 1340. Predseda Národnej rady zaradil návrh zákona na program tejto schôdze. Súčasne predseda Národnej rady rozhodnutím č. 1367 zo 16. novembra 2009 navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku Národnej rady a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady odporučí predmetný návrh zákona prerokovať v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona o rokovacom poriadku Národnej rady, v súlade s návrhom predsedu Národnej rady odporúčam Národnej rade prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky a výboru pre vzdelanie, mládež, vedu a šport. Za gestorský výbor navrhuje predseda Národnej rady určiť Výbor Národnej rady pre vzdelanie, mládež, vedu a šport s tým, aby výbory, ktorým bol zákon pridelený ho prerokovali v lehote do 27. januára 2010 a gestorský výbor do 29. januára 2010. Pán podpredseda, otvorte rozpravu.
Jurinová, Erika, podpredsedníčka NR SR (2015-10-01):
Vyhlasujem teda všeobecnú rozpravu za skončenú. Pán navrhovateľ, chcete sa ešte v záverečnom slove vyjadriť? Nie. Pán spravodajca? Nie. Prerušujem rokovanie o tomto bode programu. Nasleduje prvé čítanie o návrhu poslancov Daniela Lipšica a Evy Horváthovej na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a o zmene a doplnení zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1659, návrh na jeho pridelenie na prerokovanie výborom je v rozhodnutí č. 1673. Dávam slovo poslancovi Danielovi Lipšicovi, aby návrh zákona uviedol. Nech sa páči. [Rokovanie o návrhu poslancov Národnej rady Slovenskej republiky Daniela Lipšica a Evy Horváthovej na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a o zmene a doplnení zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 1659.]
Bugár, Béla, podpredseda NR SR (2018-06-20):
Prezentujme sa a hlasujme. (Hlasovanie.) Prítomných 138 poslancov, za 61, proti 20, zdržalo sa 57 poslancov. Návrh nebol schválený.
Bugár, Béla, podpredseda NR SR (2019-09-18):
Nech sa páči, prezentujme sa a hlasujme. (Hlasovanie.) Prítomných 140, za 127, proti 4, zdržalo a 8 poslancov, 1 nehlasoval. Návrh sme schválili. Prosím teraz pani poslankyňu Kuciaňovú, aby uvádzala hlasovanie v prvom čítaní o návrhu poslancov Bašistovej, Kuciaňovej a Tomáša na vydanie zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch (tlač 1622). (Hlasovanie o návrhu poslancov Národnej rady Slovenskej republiky Aleny Bašistovej, Magdalény Kuciaňovej a Erika Tomáša na vydanie zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov a ktorým sa menia a dopĺňajú niektoré zákony , tlač 1622.)
Heger, Eduard, poslanec NR SR (2019-05-16):
Kolega Dostál, ďakujem, veľmi dobré vstúpenie, som rád, že si priniesol aj ten kontext vlastne tej vašej hromadnej pripomienky. Ja som nechcel teda určite vyznieť (povedané so smiechom) v tom vystúpení tak, že teraz namietam proti tým ostatným výpisom, ktoré sú menej početné, to, to by som nebol rád, ale však myslím, že takto ani nebolo pochopené, len to chcem doplniť, pretože akékoľvek zjednodušenie je pozitívum. Chcel som len možno poukázať na to, že, že by som rád videl v tom počte výpisov aj tie teda početné, omnoho početnejšie, a teda určite by ma zaujímal nejaký celý zoznam aj, tak ako je to pri týchto 11 výpisoch, to vidieť pri všetkých výpisoch, ako sa to nachádza, aké sú k tomu teda dáta a aká je nejaká taká postupnosť. Veľmi dobrý postreh s tým povinným oznamovaním zmien, pretože toto je, myslím si, že tiež kľúčové k tomu, aby, aby ľudia cítili tú spokojnosť so štátom, a ja som, práve toto bola tá skúsenosť, ktorú som mal, že vlastne je to pri dávkach ŤZP, kde vlastne opakovane každý rok ten úrad žiada viacero informácií, a pritom sú to informácie, ktoré, opäť ten človek urobí toho poštára pre ten úrad, lebo musí ísť na daňový úrad, musí ísť na Sociálnu poisťovňu a podobne, ale bol som tak na jednej strane milo prekvapený, ale jedna vec, čo ma zaujala, bola, že tá pani úradníčka vyžiadala teda jeden údaj, a povedala, že ale ak by sa vám to nepodarilo zohnať, tak ja si to viem vytlačiť z môjho počítača. Tak ja som nakoniec teda ju poprosil, že nech si teda ten údaj vytlačí, a jednalo sa teda o moju mamu, ale že si to vytlačí, čiže to bolo pozitívum, že bola nakoniec ochotná to urobiť, ale na druhej strane ma prekvapilo to, že vôbec ešte mala tak, že však keď môžte, doneste to vy, ale je to zbytočná cesta navyše pre toho človeka, ktorá nemusí byť, keď teda ona to má priamo v systéme. A toto je možno aj to, čo sme hovorili, že tak trénovať, zaškoľovať preškoľovať tých úradníkov, aby naozaj nežiadali to, čo... (Prerušenie vystúpenia časomerom.)
Kuffa, Štefan, poslanec NR SR (2023-06-15):
Presne jak si to Filip ako spomínal, tá zonácia národných parkov alebo území európskeho významu musí byť iba, môže byť teda iba so súhlasom vlastníka. Bez súhlasu vlastníka nie je to možné. Takto rafinovane úradníci nastavili tuná veci, ako oberať ľudí o pôdu, les na vidieku, že stačí prerokovať a oni vyhlásia tie zóny. Však my máme jedno veľké vtáčie územie na Slovensku. Dvanásť vtáčích území, prosím vás pekne, kde majú tí ľudia žiť, kde majú hospodáriť? To je tak bolestivá vec, ktorá sa dotýka vidieku, tak ako si to spomenul v rozprave. My na východe Slovenska máme dediny, kde nemáme deti, nie sú deti, ale tam už nie sú ani starí ľudia. Úplne ten vidiek zostane prázdny. A tých pár ľudí, ktorých tam zostalo, čo chcú ešte hospodáriť, aby mohli hospodáriť na svojej pôde, vo svojom lese, ešte aj o to ich oberáme. Ja by som tuná tak pani ministerku poslal do Uliča, odporúčam, aby išla, alebo do Stakčína, alebo keď má odvahu tam si pozreť ako Poloniny, nech sa stretne tam s tými ľuďmi. Ja som zvedavý, že či by vôbec tam zniesla tú kritiku a ten hurhaj, ktorý by sa tam strhol. Vy si neviete predstaviť, ako títo ľudia sa cítia byť urazení a dotknutí a okrádaní. Minister vnútra pán Šimko namiesto toho, aby tuná počúval a možno aj konal, tie zlodejiny z eurofondov, tak on tuná bude vyrušovať, obráti sa chrbtom tuná k tomu namiesto toho, aby tuná počúval a konal. Nech tu nepredkladá nezmyselné zákony v skrátenom legislatívnom konaní, ale nech tuná koná tuná v týchto veciach. Tak ako si to povedal, to bol konkrétny prípad o tej mazanke, keď rozprával pán Koco, ktorý povedal, že jeho svokra tú mazanku, to je hlina, ktorou sa potiera ako drevenica, jeho svokra to zrobila úplne bezplatne. Tak tu sa vytuneluje 660-tisíc, pani ministerka tuná bude skučať, lebo my nedostaneme tuná z eurofondov peniaze, ale dakto to bude musieť raz vrátiť. To je hnusná krádež!
Kollár, Boris, predseda NR SR (2022-02-03):
Na faktické poznámky bude reagovať pán poslanec Tomáš, nech sa páči.
B. Bugár, podpredseda NR SR: (2004-09-23):
P. Rusko, podpredseda vlády a minister hospodárstva SR: Cena elektrickej energie predsa nie je určovaná vlastníkom podniku, to už by ste mohli vedieť, ale Úradom pre reguláciu sieťových odvetví, ktorý jednoznačne je v rukách štátu, je to štátna regulačná rada, ktorú menuje, alebo členov ktorej menuje prezident Slovenskej republiky, nie vlastník, sieť v regulovaných sieťových odvetviach určuje cenu, po prvé. Po druhé, ja podľa informácií, ktoré dostávam, jednou z nich je aj tá vaša, už som obhajoval všetkých troch. Niekedy som na začiatku obhajoval Rusov, potom som pre niekoho obhajoval Čechov. Ja vychádzam zo stavu, ktorý je. A privatizačná komisia a privatizačný poradca povedali to, čo povedali, ja tie ponuky skúmam. A iste, žiaľbohu, alebo teda zlá správa pre Smer, s najväčšou pravdepodobnosťou dôjde k výberu strategického investora už v tomto volebnom období. Chápem, že vás to musí trápiť, ale dá sa povedať, že táto situácia je taká, s ktorou sa musíte zmieriť.
Remišová, Veronika, poslankyňa NR SR (2016-11-29):
Ďakujem veľmi pekne. Áno, ten konflikt záujmov je taká podstatná oblasť a mne tam ešte, nie je jediná. že v tej transparentnosti štátnej správy tam chýba veľmi veľa vecí. Niektoré, v zákone o štátnej službe sa hovorí, že niektoré z nich sa budú riešiť aj v druhom kroku. Napríklad etický kódex, že to si už urobí rada, urobí etický kódex, napríklad. Alebo ohľadom disciplinárnych konaní, nie je dobré podľa mňa, ak disciplinárne konanie nejakého zamestnanca vyhodnocuje ten istý úrad, hej. Vedúci služobného úradu má veľké právomoci a on bude v podstate hodnotiť disciplinárne konania zamestnanca na tom istom úrade. Ja si myslím, že to by mala byť nezávislá komisia, ktorá by posudzovala disciplinárne konania, kde by mohli byť zástupcovia z rôznych ministerstiev. Čiže čo sa týka transparentnosti verejnej správy a nastavenia takých procesov aj pri konflikte záujmov, disciplinárnych konaniach, ešte tento zákon má veľké nedostatky. Ale tak pravdepodobne som sa dozvedela, že niektoré z týchto oblastí sa budú nastavovať ešte aj ďalšie roky. Takže hádam sa to zlepší. Ďakujem.
Pellegrini, Peter, predseda NR SR (2024-02-08):
Pán poslanec Horecký.
Tóth, Tibor, poslanec NR SR (2010-12-08):
Tiež navrhujem hlasovať o bodoch 5 a 8 s návrhom gestorského výboru neschváliť.
Podmanický, Ján, poslanec NR SR (2015-03-10):
Ďakujem za slovo. Vážený pán podpredseda, vážený pán minister, vážení páni poslanci, pani poslankyne, v súlade s § 73 zákona o rokovacom poriadku som bol určený výborom pre sociálne veci za spravodajcu k návrhu zákona, ktorý je uvedený pod tlačou 1423. Návrh spĺňa náležitosti podľa rokovacieho poriadku, aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, výbor pre hospodárske záležitosti, výbor pre sociálne veci, výbor pre vzdelávanie, vedu, mládež a šport. Za gestorský výbor navrhujem výbor pre sociálne veci. Odporúčam, aby predmetný návrh zákona výbory prerokovali do 30. apríla 2015 a gestorský výbor do 4. mája 2015 po prerokovaní návrhu zákona v Národnej rade v prvom čítaní. Pán podpredseda, prosím, otvorte rozpravu.
Laurenčík, Milan, podpredseda NR SR (2022-03-18):
Ďakujem. Na vaše vystúpenie neboli faktické poznámky. Teraz vystúpi pán poslanec Milan Mazurek a pripraví sa pán poslanec Marek Kotleba. Nech sa páči.
Kéry, Marián, poslanec NR SR (2024-02-02):
Pán poslanec Lackovič, nás dvoch spája to, že sme spolu absolventi Gymnázia Janka Kráľa v Zlatých Moravciach a plus mesto Zlaté Moravce. Chcem najskôr nadviazať na to, čo si uviedol, tie konkrétne príklady, a veľmi dobre si mi nahral na smeč, pretože teraz môžem hovoriť, aký je rozdiel medzi retributívnou jurisdikciou alebo justíciou a tou, ktorú sa teraz snažíme nastoliť, a to je restoratívna. Pri tej retributívnej ide hlavne o to, aby dostal prísny trest páchateľ a neberie sa do úvahy poškodený, respektíve obeť. A pri tej restoratívnej justícii ide v prvom rade o to, aby boli zohľadnené záujmy poškodeného a obetí. Tak sa chcem opýtať konkrétne. Tebe keby bolo odcudzené vozidlo, ukradnuté, o ktorom si hovoril, tak čo by ťa viacej tešilo, keby ten páchateľ dostal tvrdý trest, alebo to, že ti to auto bude vrátené alebo ti zaplatí finančnú kompenzáciu. Toto je veľký rozdiel. V roku 2005 bol ministrom spravodlivosti Daniel Lipšic a mal vzletné reči o tom, ako sa vyberieme z cesty retributívnej na tú restoratívnu a stal sa opak. Ďalšia vec, ktorú chcem povedať. Vy v opozícii sa snažíte verejnosti navodiť atmosféru, že poslanci vládnej koalície pomaly budú určovať, aké tresty budú dávať sudcovia, ale to sa mýlite, nezavádzajte verejnosť. My zákonodarcovia sme tu na to, aby sme nastavili nejaké základné parametre, kritériá legislatívy a nevstupujeme do sudcovskej integrity. Našťastie na Slovensku odsudzuje len súd v mene Slovenskej republiky a tento súd berie do úvahy priťažujúce, ale aj poľahčujúce okolnosti. Pán poslanec, pýtal si sa kolegu Mažgúta, že kto to zaplatil. A kto platí protesty? (Potlesk.)
M. Fronc, poslanec: (2009-04-17):
Tak sa vás chcem opýtať, kde chcete šetriť na štátnej správe na výdavkoch, aby ste mali peniaze na to, čo bude potrebné? Na nezamestnaných, na dôchodky, na školstvo a podobne. Pretože tak, ako deklarujete, ste sociálna vláda a verím, že tie peniaze budete mať a pokryjete tieto veci. No ale nie je dobré, ak to budete riešiť tak, že budete len krajinu zadlžovať a jednoducho potom sa ocitne v zlej situácii. A preto navrhnite vy, ja vás vcelku otvorene vyzývam, navrhnite vy to, čo si myslíte, že je miesto na ušetrenie peňazí v tejto zlej hospodárskej situácii. Ďakujem.
P. Paška, predseda NR SR: (2007-06-26):
Nech sa páči, pán poslanec.
Hrnčiar, Andrej, podpredseda NR SR (2019-09-10):
Pani poslankyňa Červeňáková, reakcia.
Suja, Miroslav, poslanec NR SR (2022-03-15):
... počúvame tu, počúvame tu nejaké veci. Áno, ak je vinný, tak nech sedí. Ak zradil Slovensko, nech je doživotie. Schváľme trest smrti, ja nemám problém. Ja s tým nemám problém. Kto zradí Slovensko, nemám problém. Skúste dať návrh, vážení kolegovia alebo pán Žiak, vy ste z koalície, nech každý poslanec prejde detektorom lži, či neslúži nejakej strane inej. (Reakcie z pléna.) Však ja by som bol za! A ukážeme sa tu všetci! Však poďte s tým návrhom, vážení kolegovia, a nech idú všetci poslanci na detektor lži a budeme vedieť, či niekto niekomu slúži. Len to by ste sa už nesmial ako osol ani vy, ani minister, že? Ja napríklad s tým nemám problém. Môžte zavolať a ja môžem ísť, či som niekedy niekomu nejaké informácie posunul. Pán Naď, mohli by ste ísť aj vy? To by bol problém, čo? To by bol veľký problém.
Hrušovský, Pavol, podpredseda NR SR (2010-12-14):
Pán poslanec, len vy nie ste jediný z tých poslancov, ktorí ho navrhli. Je dohoda...?
Laššáková, Jana, podpredsedníčka NR SR (2014-07-11):
Ďakujem pekne, pán guvernér. Zaujmite miesto určené pre navrhovateľov a teraz dávam slovo členke výboru pre financie a rozpočet poslankyni Eve Hufkovej, aby informovala Národnú radu o výsledku prerokovania správy vo výbore. Nech sa páči, pani spravodajkyňa.
Blanár, Juraj, podpredseda NR SR (2022-05-05):
Evidujem, pán poslanec. Najskôr teraz udelím slovo pánovi spravodajcovi, ktorého určil navrhnutý gestorský výbor pre hospodárske záležitosti, Marošovi Kondrótovi, aby predniesol spravodajskú informáciu a potom otvorím rozpravu. Nech sa páči.
Figeľ, Ján, podpredseda NR SR (2012-09-19):
Ďakujem, nech sa páči, pán minister, zaujmite miesto pre navrhovateľov. Teraz dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, pani poslankyni Svetlane Pavlovičovej. Nech sa páči.
Blanár, Juraj, podpredseda NR SR (2022-06-15):
Týmto sme vyčerpali rozpravu, ktorú vyhlasujem za uzavretú. Pán navrhovateľ, máte záujem o záverečné slovo? Pán spravodajca? Nech sa páči.
Laurenčík, Milan, podpredseda NR SR (2021-07-01):
Pán poslanec Eduard Kočiš s faktickou poznámkou.
Petrák, Ľubomír, poslanec NR SR (2012-07-24):
Ctené kolegyne, kolegovia, ďakujem za slovo, ak dovolíte, len veľmi krátkych pár poznámok k rozprave, ktorá bola práve ukončená. Chcem povedať, že v rozprave vystúpilo deväť poslancov. Traja z nich podali procedurálny návrh buď nepokračovať v rokovaní o návrhu zákona, alebo vrátiť návrh zákona predkladateľovi na dopracovanie. Ale to, čo chcem povedať v tejto chvíli, je pár vecných poznámok k rozprave. Tu zaznelo, že bolo len niekoľko desiatok pochybení v uplynulom období. Ja si dovolím citovať z inšpekčnej správy v štátnej škôlke, školskej inšpekcie, zámerne je to za roky 2010 a 2011. To znamená obdobie, keď funkciu vykonával minister Jurzyca. A môžem citovať: „Kontrola prebehla v 2 142 záujmových útvaroch, v 246 z nich sa nemohla vykonať z dôvodov, v čase inšpekcie nebola činnosť realizovaná podľa rozvrhov týždennej činnosti, niekde bola ukončená, ale v rozvrhoch naďalej vedená ako pravidelne sa konajúca,“ čiže nehovoríme o niekoľkých pochybeniach, hovoríme o stovkách pochybení, ak budeme hovoriť o evidovaní činnosti a tu ak sa kolegovia dovolávali evidovania činností, tak musím ďalej citovať z tej správy, „v 428 triednych knihách nebola evidovaná účasť, niekde aj dlhodobo, zaevidovaná bola aj účasť neprítomných členov alebo tých, ktorí dlhší čas útvary nenavštevovali niektorí členovia sa zúčastnili na činnosti ZÚ prvýkrát v čase hospitácie, v troch záujmových útvaroch boli prítomní len žiaci, ktorí neboli vôbec uvedení v triednej knihe.“ To znamená, hovoríme o jednoznačných faktických podvodoch, ktoré zistila školská inšpekcia. Ak budeme hovoriť o tom, ako to je v niektorých útvaroch, ja môžem spomenúť Centrum voľného času Giraltovce. Zo 102 kontrolovaných útvarov 62 tam nerealizovalo svoju činnosť. Alebo môžeme hovoriť o tom, čo sa tu hovorilo o jazdeckej činnosti. To, čo sa tu povedalo, absolútne nie je pravda. V správe sa hovorí, že školská inšpekcia zistila, že v tomto útvare bolo prihlásených 260 členov, ale podľa jazdeckého areálu v školskom roku 2010/2011 vôbec nerealizovali svoju činnosť. Je to veľmi zaujímavé čítanie. Ale, samozrejme, sú aj s pozitívnymi príkladmi napríklad Centrum voľného času Detva, Hlinická 3 Bratislava, Vyšný Hrušov a niektoré ďalšie, ktoré vykonávajú svoju činnosť vzorne. To znamená, nedá sa paušalizovať, ale v každom prípade predložený návrh zákona smeruje k tomu, aby centrá voľného času skvalitnili svoju činnosť. A sa tu hovorilo o Združení miest a obcí ako tom, ktoré bude alebo chce byť víťazom tohto návrhu zákona. Ja poviem, Združenie miest a obcí nie je zločinecká organizácia a zastupuje takisto starostov obcí a miest, ktoré majú dobré centrá voľného času, zastupuje starostov obcí a miest, ktoré nemajú centrá voľného času, ale zastupuje aj starostov obcí a miest, ktoré majú zlé centrá voľného času alebo vykonávajú podvody. A treba povedať, že tých, ktorí to robia poctivo, to rozčuľuje, a preto je tento návrh zákona postavený tak, ako je postavený. A myslím, že vyhrá ZMOS v tomto prípade, tak vyhrá aj spoločnosť, aj centrá voľného času. Ďakujem pekne. (Potlesk.)
P. Paška, predseda NR SR: (2007-06-19):
Otváram rozpravu. Písomne nemám prihlášku. Pýtam sa, či sa chce niekto prihlásiť do rozpravy k poslaneckému návrhu zákona ústne. Pravdepodobne nie. Končím možnosť prihlásiť sa do rozpravy ústne. Uzatváram rozpravu a prerušujem rokovanie o tomto bode programu. Budeme pokračovať, kolegyne, kolegovia, prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. Návrh zákona je tlač 331, rozhodnutie o pridelení výborom je tlač 328. Za skupinu poslancov odôvodní návrh zákona pán poslanec Rafaj. Nech sa páči.
Kollár, Boris, predseda NR SR (2022-10-06):
Hej, skúste si to zažiť. Tunák len teoretizujeme, ale niektorí ľudia to museli prežiť. S ďalšou faktickou poznámkou pán poslanec Mazurek.
Grendel, Gábor, podpredseda NR SR (2022-11-30):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 78. schôdze Národnej rady Slovenskej republiky podľa odsúhlasenej zmeny programu druhým čítaním o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení zákon č. 341/2022 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov . Vládny návrh zákona má tlač 1330, výsledky rokovania výborov sú v tlači 1330a. Prosím pána ministra zdravotníctva Slovenskej republiky Vladimíra Lengvarského, aby vládny návrh zákona odôvodnil.
Náhlik, Peter, poslanec NR SR (2016-09-06):
Ďakujem, pán predseda. Vážený pán minister, kolegyne, kolegovia, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania návrhu na vyslovenie súhlasu Národnej rady s Dohodou medzi Slovenskou republikou a Iránskou islamskou republikou o podpore a vzájomnej ochrane investícií. Predseda Národnej rady rozhodnutím č. 198 z 22. augusta 2016 pridelil návrh na vyslovenie súhlasu Národnej rady týmto výborom Národnej rady: výboru pre financie a rozpočet a ústavnoprávnemu výboru. Za gestorský výbor určil výbor pre financie a rozpočet. Uvedené výbory prerokovali predmetný návrh na vyslovenie súhlasu v stanovenom termíne. K predmetnému návrhu zaujali výbory toto stanovisko: odporúčanie pre Národnú radu s návrhom vysloviť súhlas a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi, výbor pre financie a rozpočet, ústavnoprávny výbor. Z uznesení výborov Národnej rady Slovenskej republiky uvedených pod bodom 2 tejto správy vyplynuli, nevyplynuli iné návrhy. Gestorský výbor na základe stanovísk výborov vyjadrených v ich uzneseniach uvedených pod bodom 2 tejto správy odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s dohodou a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Predmetná spoločná správa bola schválená uznesením gestorského výboru č. 51 z 5. septembra 2016. Výbor ma určil za spoločného spravodajcu výborov. Zároveň ma poveril predniesť správu na schôdzi Národnej rady a navrhnúť Národnej rade postup pri hlasovaní. Návrh na uznesenie Národnej rady je prílohou tejto správy. Ďakujem, pán predseda, skončil som. Otvorte, prosím, rozpravu.
Baláž, Radovan, poslanec NR SR (2016-11-29):
Taktiež v prípade pozmeňujúceho návrhu pána poslanca Grendela si dovoľujem upozorniť, tak ako v predchádzajúcich prípadoch, že nakoľko sme schválili bod 47 zo spoločnej správy, nemôžem dať hlasovať o bode č. 2 pozmeňujúceho návrhu pána poslanca. Preto budeme hlasovať len o bode 1 z pozmeňujúceho návrhu pána poslanca Grendela.
Martvoň, Anton, poslanec NR SR (2013-10-23):
Ďakujem pekne. Vážený pán predseda, chcel by som vás i celú Národnú radu Slovenskej republiky poprosiť taktiež o presunutie bodu, a to 62, teda protišmejdovského zákona, na piatok hneď za bod pána Tibora Bastrnáka. Je to z dôvodu, v podstate keďže čakáme k tomu diskusiu, teda aby mali všetci možnosť sa k tomu vyjadriť.
R. Bauer, poslanec: (2008-07-01):
Ešte jedna poznámka. Myslím si, že Únia miest Slovenskej republiky je plne kompetentná na to, aby zaujala stanovisko aj k tomu, čo sa deje v Košiciach, a aj k legislatívnym návrhom, o ktorých tu diskutujeme.
B. Bugár, podpredseda NR SR: (2004-05-14):
K. Mitrík, poslanec: Bodov 2, 8 a 18, ktoré sú vyňaté na osobitné hlasovanie.
Hlina, Alojz, poslanec NR SR (2013-06-27):
Počkám pre istotu. Aby sme urobili právu zadosť aspoň v takýchto triviálnych veciach. No, keď už vo veľkých nie, tak aspoň v takýchto. Ono to má, tak sa to volá, že štábna kultúra, no. (Reakcie z pléna.) Prosím? Bez problémov. (Reakcie z pléna.) No to by zas Slovensko prišlo o veľa, keby ste vy nepokračovali v tej debate o rozvodoch. (Povedané so smiechom.) Viacerým by bolo ľúto, že by o toľko skvostných myšlienkových pochodov prišlo. Takže neviem, niekde na polceste. No v tomto prípade ja stále teda počkám, že... (Pauza. Reakcie z pléna.) Potom podám prípadne, zatiaľ, kým niekto príde, informáciu aj pre občanov, že aby vedeli, že o čo ide. Ide o to, že sú nejaké zákony a v slušných krajinách sa plus-mínus dodržiavajú. U nás sa ani takéto triviálne nedodržiava. To už nehovoríme, že veľké sa nedodržiavajú. Takže v zákone je jasne napísané, v rokovacom poriadku, že počas interpelácií tu má byť celá vláda. Ja netvrdím, že tu má byť celá, ale aspoň niekto. Ono je to taká elementárna úcta, hej, že požívame nejakú úctu navzájom, však nemusíme sa tľapkať po pleci, ale tak sa aspoň vážime. Tak to vyzerá, že sa nevážime, ale, vážení kolegovia, mňa do toho nevťahujte, ja s tým nič nemám. Hej, jak vám to robila predchádzajúca vláda, môže byť, ale ja s tým nič nemám. (Pauza.)
Bugár, Béla, podpredseda NR SR (2019-06-25):
Nech sa páči, prezentujme sa a hlasujme. (Hlasovanie.) Prítomných 146, za 106 poslancov, zdržalo sa 40. Konštatujem, že návrh sme schválili. Prosím teraz pána poslanca Dostála, aby uviedol v druhom čítaní hlasovanie o návrhu výboru pre nezlučiteľnosť funkcií na vydanie ústavného zákona, ktorým sa mení ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov (tlač 1443). (Hlasovanie o návrhu Výboru Národnej rady Slovenskej republiky pre nezlučiteľnosť funkcií na vydanie ústavného zákona, ktorým sa mení ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov , tlač 1443.)